CELEX: 32017D1790
Language: hr
Date: 2017-09-25 00:00:00
Title: Odluka Vijeća (EU) 2017/1790 od 25. rujna 2017. o stajalištu koje treba zauzeti u ime Europske unije u okviru Vijeća za suradnju osnovanog na temelju Sporazuma o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, u pogledu usvajanja prioriteta partnerstva između EU-a i Armenije

4.10.2017   
            
            
               HR
            
            
               Službeni list Europske unije
            
            
               L 256/9
            
         ODLUKA VIJEĆA (EU) 2017/1790
   od 25. rujna 2017.
   o stajalištu koje treba zauzeti u ime Europske unije u okviru Vijeća za suradnju osnovanog na temelju Sporazuma o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, u pogledu usvajanja prioriteta partnerstva između EU-a i Armenije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 9.,
   uzimajući u obzir zajednički prijedlog Europske komisije i Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane („Sporazum”) (1) potpisan je 22. travnja 1996. i stupio je na snagu 1. srpnja 1999.
            
         
               (2)
            
            
               U skladu s člankom 78. Sporazuma, Vijeće za suradnju osnovano na temelju Sporazuma ovlašteno je davati odgovarajuće preporuke radi postizanja ciljeva Sporazuma.
            
         
               (3)
            
            
               Stranke su pristale uspostaviti prioritete partnerstva radi pružanja smjernica i fokusa za zajednički rad za svaki sektor zasebno.
            
         
               (4)
            
            
               Prioritete partnerstva će usvojiti Vijeće za suradnju.
            
         
               (5)
            
            
               Stajalište Unije u okviru Vijeća za suradnju u pogledu usvajanja prioriteta partnerstva između EU-a i Armenije mora donijeti Vijeće,
            
         DONIJELO JE OVU ODLUKU:
   Članak 1.
   Stajalište koje treba zauzeti u ime Unije u okviru Vijeća za suradnju osnovanog u skladu sa Sporazumom o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, u pogledu usvajanja prioriteta partnerstva između EU-a i Armenije temelji se na nacrtu preporuke Vijeća za suradnju priloženom ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 25. rujna 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  SL L 239, 9.9.1999., str. 3.
   
   
      NACRT
      PREPORUKE br. …/2017 VIJEĆA ZA SURADNJU EU-a I ARMENIJE
      od …
      o prioritetima partnerstva između EU-a i Armenije
      VIJEĆE ZA SURADNJU EU-a I ARMENIJE,
      uzimajući u obzir Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, a posebno njegov članak 78.,
      budući da:
      
                  (1)
               
               
                  Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane (1), („Sporazum”) potpisan je 22. travnja 1996. i stupio je na snagu 1. srpnja 1999.
               
            
                  (2)
               
               
                  U skladu s člankom 78. Sporazuma, Vijeće za suradnju ovlašteno je davati odgovarajuće preporuke radi postizanja ciljeva Sporazuma.
               
            
                  (3)
               
               
                  Na temelju članka 95. stavka 1. Sporazuma o partnerstvu i suradnji stranke poduzimaju sve opće ili posebne mjere potrebne za ispunjenje svojih obveza u okviru Sporazuma te trebaju brinuti za to da se ostvare ciljevi određeni u Sporazumu.
               
            
                  (4)
               
               
                  Nakon preispitivanja Europske politike susjedstva predložena je nova faza angažmana partnera kako bi se omogućio veći osjećaj odgovornosti na obje strane.
               
            
                  (5)
               
               
                  Unija i Armenija sporazumjele su se da učvrste svoje partnerstvo utvrđivanjem niza prioriteta za razdoblje 2017.–2020. s ciljem podupiranja i jačanja otpornosti i stabilnosti Armenije.
               
            
                  (6)
               
               
                  Stranke Sporazuma stoga su postigle dogovor o tekstu prioriteta partnerstva između EU-a i Armenije kojima će se poduprijeti provedba Sporazuma o partnerstvu i suradnji između EU-a i Armenije usmjeravanjem suradnje na zajednički utvrđene obostrane interese,
               
            DONIJELO JE SLJEDEĆU PREPORUKU:
      Članak 1.
      Vijeće za suradnju preporuča da stranke provedu prioritete partnerstva između EU-a i Armenije kako je navedeno u Prilogu.
      Članak 2.
      Ova Preporuka proizvodi učinke od dana donošenja.
      
         Sastavljeno u Bruxellesu …
         
            
               Za Vijeće za suradnju
            
            
               Predsjednik/predsjednica
            
         
      
      
         (1)  SL L 239, 9.9.1999., str. 3.